#  ÚSTAVNOPRÁVNY VÝBOR

#  NÁRODNEJ RADY SLOVENSKEJ REPUBLIKY

### **Z á p i s n i c a**

 **zo 40. schôdze Ústavnoprávneho výboru Národnej rady Slovenskej republiky 22. októbra 2020 o 12.30 h v budove Národnej rady Slovenskej republiky, Námestie Alexandra Dubčeka 1, Bratislava (v  rokovacej miestnosti Ústavnoprávneho výboru Národnej rady Slovenskej republiky na 1. poschodí č. dv. 150)**

**Prítomní:** 7 členovia výboru;

**Neprítomní:** poslanciD. Drdul, R. Schlosár, M. Svrček, J. Šeliga a M. Vetrák.

 Schôdzu zvolal predseda Ústavnoprávneho výboru Národnej rady Slovenskej republiky **M. Vetrák.** Rokovanie viedol poverený podpredseda výboru **A. Baránik.** Konštatoval, že výbor je uznášaniaschopný a ospravedlnili sa poslanci D. Drdul, R. Schlosár, M. Schlosár, M. Svrček, J. Šeliga a M. Vetrák.

Podpredseda výboru predložil poslancom návrh programu schôdze:

1. Vládny návrh **zákona o poskytovaní dotácií** **v pôsobnosti** **Ministerstva kultúry** Slovenskej republiky (tlač 301)

1. Vládny návrh zákona, ktorým sa menia a dopĺňajú niektoré **zákony v pôsobnosti Ministerstva kultúry Slovenskej republiky v súvislosti s druhou vlnou pandémie ochorenia** COVID-19 (tlač 314)

Hlasovanie o programe ako celku – **7/0/0** *(schválené).*

**K bodu 1 (tlač 301)** – *vládny návrh zákona prerokúvaný v skrátenom legislatívnom konaní*

 Vládny návrh **zákona o poskytovaní dotácií v pôsobnosti Ministerstva kultúry** Slovenskej republiky (tlač 301) odôvodnil štátny tajomník ministerstva kultúry Radoslav Kutaš (so všeobecným súhlasom výboru).

 Spravodajca poslanec **R. Marcinčin** neobdržal žiadne podnety ani stanoviská. Odporúčal vládny návrh zákona schváliť.

Rozprava: -

Spravodajca navrhol uznesenie: Ústavnoprávny výbor Národnej rady súhlasí s vládnym návrhom zákona a odporúča ho Národnej rade **schváliť.**

Hlasovanie o návrhu uznesenia - **5/0/2 (uznesenie č. 132),** *schválené.*

**K bodu 2 (tlač 314)** – *vládny návrh zákona prerokúvaný v skrátenom legislatívnom konaní*

 Vládny návrh zákona, ktorým sa menia a dopĺňajú niektoré **zákony v pôsobnosti Ministerstva kultúry Slovenskej republiky v súvislosti s druhou vlnou pandémie ochorenia** COVID-19 (tlač 314) odôvodnil štátny tajomník ministerstva kultúry Radoslav Kutaš (so všeobecným súhlasom výboru).

 Spravodajca poslanec **R. Marcinčin** nedostal žiadne podnety ani stanoviská. Odporúčal vládny návrh zákona schváliť.

Rozprava: -

Spravodajca navrhol uznesenie: Ústavnoprávny výbor Národnej rady súhlasí s vládnym návrhom zákona a odporúča ho Národnej rade **schváliť.**

Hlasovanie o návrhu uznesenia - **4/0/3 (uznesenie č. 133),** *schválené.*

**K bodu 3**

Rôzne: -

**Všetky písomnosti, na ktoré sa zápisnica odvoláva, sú jej súčasťou.**

 Alojz Baránik podpredseda výboru

overovatelia výboru:

Ondrej Dostál

Matúš Šutaj Eštok